Ffilm yng Nghymru - Wicipedia

# Ffilm yng Nghymru

### Oddi wrth Wicipedia, y gwyddoniadur rhydd.

Mae ffilm yng Nghymru, ai mewn Cymraeg neu Saesneg, wedi bod yn symbol o ddiwylliant y wlad ers blynyddoedd, ac wedi hyrwyddo enw Cymru ar draws y byd. Mae nifer o actorion a chyfarwyddwyr enwog wedi dod o Gymru, yn cynnwys Richard Burton a Peter Greenaway.

## [golygu] Ffilm Gymraeg

  Prif erthygl: Ffilm Gymraeg

Mae ffilm Gymraeg yn mynd yn ôl i Y Chwarelwr yn 1935, ffilm du-a-gwyn, gyda thrac sain Cymraeg ar riliau ar wahân, yn dangos agweddau bywyd chwarelwr ym Mlaenau Ffestiniog, yn cynnwys ei fywyd cartref, gwaith a'r capel. Cafodd ei chynhyrchu gan Syr Ifan ab Owen Edwards, sylfaenydd yr Urdd, a'i hysgrifennu a'i chyfarwyddo gan John Ellis Williams. Cafodd y ffilm ei dangos mewn nifer o sinemâu cludadwy ar hyd a lled Cymru rhwng 1935 ac 1940, ac roedd hi'n llwyddiannus iawn yn y Gogledd. Dywedwyd mewn llythyr yn Y Cymro ym Mawrth 1936:

> Mewn byd lle mae'r ffilmiau Saesneg yn cael eu perffeithio, teimlad rhyfedd oedd eistedd i lawr i edrych ar blentyn cyntaf-anedig y sinema Gymraeg. Pan sylweddolir fod y 'talkie' Americanaidd wedi bod mewn bri ers tua deuddeng mlynedd a'r ffilm ddistaw o flaen hynny rhaid cyfaddef bod rhywbeth o'i le pan sylweddolir fod Cymru wedi gorfod aros tan 1935 am enedigaeth ffilm genedlaethol.[1]

Erbyn heddiw, mae dwy ffilm wedi cael eu henwebu am Oscar: Hedd Wyn a Solomon & Gaenor.

## [golygu] Pobl yn ffilm gyda thras Cymreig

### [golygu] Actorion

- Stanley Baker
- Richard Burton
- Huw Garmon
- Kenneth Griffith
- Ioan Gruffudd
- Anthony Hopkins
- Rhys Ifans
- Desmond Llewelyn
- John Ogwen
- John Rhys-Davies
- Michael Sheen
- Catherine Zeta-Jones

### [golygu] Cyfarwyddwyr

- Endaf Emlyn
- Marc Evans
- Karl Francis
- Peter Greenaway
- Justin Kerrigan
- Sara Sugarman
- Paul Turner

## [golygu] Cymru fel lleoliad am saethu ffilmiau

Llun llonydd o'r ffilm Ivanhoe (1913), a ffilmiwyd yng Nghastell Cas-Gwent.

Cafodd Cymru ei darganfod gan Hollywood yn gyntaf yn 1913 – ffilmiwyd Ivanhoe ger Castell Cas-Gwent a chyflogwyd 500 o bobl lleol fel rhodwyr.

Mae Bollywood hefyd wedi dangos diddordeb mewn saethu ffilmiau yng Nghymru.[2][3][4]

## [golygu] Gwyliau ffilm

### [golygu] Gŵyl Sgrîn Caerdydd

Cynhelir Gŵyl Sgrîn Caerdydd yn y brifddinas am ddeg diwrnod pob Tachwedd. Roedd hi'n arfer cael ei chynnal yn Aberystwyth, ond symudodd i Gaerdydd yn 1989. Un o'i prif nodweddion yw Gwobr DM Davies, a sefydlwyd yn 1993, sef gwobr fwya Ewrop ar gyfer y ffilm fer.[5]

### [golygu] Ffresh - Gŵyl Delwedd Symudol Myfyrwyr Cymru

Cynhelir Ffresh - Gŵyl Delwedd Symudol Myfyrwyr Cymru yn Aberystwyth bob mis Chwefror. Cynhaliwyd yr Wyl gyntaf yn 2003 a cheir cystadleuthau ym maesydd ffilm, teledu ac animeiddio ar gyfer myfyrwyr addysg bellach yng Nghymru.

## [golygu] Cyfeiriadau

1. ↑ BBC — Cymru Ar Yr Awyr – Y ffilm Gymraeg gyntaf
2. ↑ "Bollywood ar lannau'r Fenai", BBC, 4 Gorffennaf, 2000.
3. ↑ "Bollywood yn dod i'r canolbarth", BBC, 8 Awst, 2001.
4. ↑ "Bollywood i ffilmio yng Nghymru", BBC, 10 Ebrill, 2003.
5. ↑ "Ffilm: Chwech ar restr fer", BBC, 15 Tachwedd, 2005.

## [golygu] Ffynonellau

- Amanda Thomas, A Welsh Miscellany (Zymurgy Publishing, 2004)
- Berry, David, Wales and Cinema: The First Hundred Years (Gwasg Prifysgol Cymru, 1994)

## [golygu] Cysylltiadau allanol

- Asiantaeth Ffilm Cymru
- Archif Genedlaethol Sgrin a Sain Cymru
- Gŵyl Sgrîn Caerdydd
- Ffresh - Gŵyl Delwedd Symudol Myfyrwyr Cymru
- Comisiwn Ffilm cymru
- Ffilm-Fap Gogledd Cymru
- BBC Cymru'r Byd - Ffilm
- Gwefan Ffilm Pictiwrs

Wedi dod o "http://cy.wikipedia.org../../../f/f/i/Ffilm_yng_Nghymru_c21f.html"

Categorïau: Ffilm yng Nghymru | Diwylliant Cymru | Ffilm yn ôl gwlad

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English